Becske

Becske község Nógrád vármegyében, a Balassagyarmati járásban.

Fekvése 
A Cserhát hegységben található, a Galga-patak völgyében a Szanda-hegy lábánál. A legközelebbi város Balassagyarmat (20 km).

Megközelítése 

Föutcája a 2108-as út, ezen érhető el Aszód és Balassagyarmat irányából is; Bercellel a 2138-as út köti össze.

A hazai vasútvonalak közül az  érinti, de a nyomvonala igencsak elkerüli a lakott helyeit. Korábban egy vasútállomás és egy megálló is üzemelt a község területén, de Becske vasútállomást a falutól való nagy (~5 kilométeres) távolsága és az ezzel összefüggő kihasználatlansága miatt már 1980-ban bezárták. [Az állomás egykori helye közúton ma csak Kisecset felől közelíthető meg, a 21 154-es, majd a 21 332-es úton.] Becske alsó megállóhely is külterületek közt helyezkedik el, a központtól mintegy másfél-két kilométerre délre. a 2108-as út mellett; a vonal mai állomásainak viszonylatában Nógrádkövesd és Magyarnándor között található.

Története 
A település első írásos említése 1272-ből származik (Bechke).

A település neve feltehetően a Benedek egykori személynévből származik, ezt valószínűsíti, hogy a település közelében állt egy 12. században alapított benedek-rendi apátság.

Az 1562–1563 évi török kincstári adószámadási könyvek szerint a hódoltsághoz tartozott, 7 adóköteles házzal.

A török hódoltság előtt számos földesúr birtokolta, közöttük Széchenyi Benedek, a Széchényi család egyik őse. a 16. században a Bosnyák család, majd a Lónyay család birtokolta. A 18–19. században közbirtokossági község volt.

A 20. század elején Nógrád vármegye Sziráki járásához tartozott.

1910-ben 943 lakosából 930 magyar volt. Ebből 911 római katolikus, 11 evangélikus, 21 izraelita volt.

Közélete

Polgármesterei
 1990-1994: Manda Kálmán (független)
 1994-1998: Manda Kálmán (független)
 1998-2002: Szalatnyainé Zsigmond Éva (független)
 2002-2006: Szalatnyainé Zsigmond Éva (független)
 2006-2010: Szalatnyainé Zsigmond Éva (független)
 2010-2014: Szalatnyainé Zsigmond Éva (Fidesz-KDNP)
 2014-2019: Szalatnyainé Zsigmond Éva (Fidesz-KDNP)
 2019-től: Agócs Pál (független)

Népesség 
A település népességének változása:

2001-ben a település lakosságának 87%-a magyar, 13%-a cigány nemzetiségűnek vallotta magát.

A 2011-es népszámlálás során a lakosok 88,2%-a magyarnak, 7,7% cigánynak, 0,2% németnek, 0,4% románnak mondta magát (11,8% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 65,2%, református 0,7%, evangélikus 0,7%, görögkatolikus 0,2%, felekezeten kívüli 8,6% (23,2% nem nyilatkozott).

Nevezetességei 

 A Szeplőtelen fogantatás nevére szentelt római katolikus temploma.
 A Lurdi Barlang, ami a templom alatt található 
 A templom előtt álló régi boltíves kőhíd
 Balás-kúria: 19. századból, eredetileg klasszicista stílusú, átalakítások után eklektikus stílusú.
 
 Buddhista sztúpa: 2008-ban a község mellett található Csiga-hegyen avatták fel Magyarország új buddhista sztúpáját. Az ún. Megvilágosodás sztúpa felavatását a tiszteletreméltó nepáli buddhista mester, Serab Gyalcen rinpocse végezte.

Kultúra 
 A településen működik a Kékszivárvány Népdalkör.

Sport 
 A becskeiek úgyszólván egyetlen helybeli sportolási lehetősége a labdarúgás. A helyi fiatalok már hosszú évek óta a megyei másodosztályban képviselik falujukat.

Jegyzetek

További információk 
 Becske Önkormányzatának honlapja
 Becske az Ipoly-menti Palócok honlapján

Nógrád megye települései
Nógrád vármegye települései